युभेन्ट्स रोकिँदा नेपोली शीर्षस्थानमा उक्लियो
नेपोलीले शत प्रतिशत जितको नतिजालाई निरन्तरता दिँदै इटालियन सिरी एको शीर्षस्थानमा आफ्नो अग्रता बढाएको छ । आइतबार घरेलु मैदानमा काग्लीयारीलाई ३-० ले पराजित गर्दै नेपोलीले शीर्षस्थानमा २ अंकको अग्रता बनायो । नेपोलीको जितमा मारेक ह्यामसिक, ड्रिज मर्टेन्स र कालीदू कुलीबालीले गोल गरे । 
मिलान — नेपोलीले शत प्रतिशत जितको नतिजालाई निरन्तरता दिँदै इटालियन सिरी एको शीर्षस्थानमा आफ्नो अग्रता बढाएको छ । आइतबार घरेलु मैदानमा काग्लीयारीलाई ३-० ले पराजित गर्दै नेपोलीले शीर्षस्थानमा २ अंकको अग्रता बनायो । नेपोलीको जितमा मारेक ह्यामसिक, ड्रिज मर्टेन्स र कालीदू कुलीबालीले गोल गरे ।  युभेन्ट्स अटलान्टाको घरेलु मैदानमा २-२ को बराबरी रोकिएपछि शत प्रतिशत जितको सिलसिला रोकियो । गोन्जालो हिगुआइन र फेडेरिको बर्नार्डेस्कीको गोलमा २४ मिनेटमा २-० ले अगाडी रहेको युभेन्ट्सले दुवै हाफमा १/१ गोल खायो । घरेलु टोलीका लागि माटिया कालडारा र ब्राएन क्रिस्टन्टेले गोल गरे । नेपोलीको ७ खेलमा २१ अंक छ भने दोस्रो स्थानको युभेन्ट्सले १९ अंक जोडेको छ ।एएस रोमाले एसी मिलानलाई २-० ले हरायो । रोमको जितमा दुवै गोल दोस्रो हाफमा भएको थियो । ७२ औं मिनेटमा एडीन जेकोले रोमालाई अग्रता दिलाए । पाँच मिनेटपछि एलेसान्ड्रो फ्लोरेन्जीले गोल गर्दै जित पक्का गरे । लाजियोले सासुओलोलाई ६-१ ले पराजित गर्दा इन्टर मिलानले बेनेभेटोलाई २-१ ले हरायो । 